CELEX: 32021R1414
Language: lt
Date: 2021-08-27 00:00:00
Title: Komisijos įgyvendinimo reglamentas (ES) 2021/1414 2021 m. rugpjūčio 27 d. kuriuo ištaisomas Įgyvendinimo reglamentas (ES) 2021/422 dėl leidimo naudoti Enterococcus faecium DSM 7134 preparatą kaip vištų dedeklių lesalų priedą (leidimo turėtoja – bendrovė „Lactosan GmbH & Co KG“) (Tekstas svarbus EEE)

2021 8 30   
               
               
                  LT
               
               
                  Europos Sąjungos oficialusis leidinys
               
               
                  L 304/21
               
            
         KOMISIJOS ĮGYVENDINIMO REGLAMENTAS (ES) 2021/1414
         2021 m. rugpjūčio 27 d.
         kuriuo ištaisomas Įgyvendinimo reglamentas (ES) 2021/422 dėl leidimo naudoti Enterococcus faecium DSM 7134 preparatą kaip vištų dedeklių lesalų priedą (leidimo turėtoja – bendrovė „Lactosan GmbH & Co KG“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Komisijos įgyvendinimo reglamentu (ES) 2021/422 (2)
                        Enterococcus faecium DSM 7134 preparatą leista dešimt metų naudoti kaip vištų dedeklių lesalų priedą;
                  
               
                     (2)
                  
                  
                     Įgyvendinimo reglamento (ES) 2021/422 priedo skiltyje „Priedo identifikavimo numeris“ įterptas neteisingas priedo identifikavimo numeris;
                  
               
                     (3)
                  
                  
                     Europos maisto saugos tarnyba (toliau – Tarnyba) 2020 m. rugsėjo 30 d. priimtoje nuomonėje (3) padarė išvadą, kad priedas gali būti naudojamas geriamajame vandenyje ir toks jo naudojimo būdas, remiantis saugumo ir veiksmingumo vertinimu, gali būti įtrauktas į naudojimo sąlygas. Pagal tą išvadą nustatyta specifikacija nebuvo įtraukta į Įgyvendinimo reglamento (ES) 2021/422 priedo skiltį „Kitos nuostatos“, todėl siekiant teisinio tikrumo ją reikėtų į tą skiltį įtraukti;
                  
               
                     (4)
                  
                  
                     Tarnybos nuomonėje taip pat nurodyta, kad priedas nedirgina odos ar akių, tačiau gali jautrinti odą ir kvėpavimo takus. Įgyvendinimo reglamento (ES) 2021/422 priedo skiltyje „Kitos nuostatos“ klaidingai nurodyta, kad kaip asmenines apsaugos priemones reikia naudoti kvėpavimo takų apsaugos priemones, saugos akinius ir pirštines, tačiau siekiant tinkamai atsižvelgti į Tarnybos nuomonę dėl naudotojų saugos turėtų būti nurodyta, kad reikia naudoti kvėpavimo takų ir odos apsaugos priemones;
                  
               
                     (5)
                  
                  
                     Įgyvendinimo reglamento (ES) 2021/422 priede padaryta su leidimo turėtojo pavadinimu susijusi nedidelė korektūros klaida;
                  
               
                     (6)
                  
                  
                     todėl Įgyvendinimo reglamentas (ES) 2021/422 turėtų būti atitinkamai ištaisytas. Siekiant aiškumo visą minėto įgyvendinimo reglamento priedą tikslinga pakeisti ištaisyta jo redakcija;
                  
               
                     (7)
                  
                  
                     kad pašarų ūkio subjektai galėtų pritaikyti priedo ir lesalų, kurių sudėtyje jo yra, ženklinimą prie ištaisytų leidimo sąlygų, turėtų būti nustatytas su tų produktų tiekimu rinkai susijęs pereinamasis laikotarpis;
                  
               
                     (8)
                  
                  
                     siekiant apsaugoti teisėtus suinteresuotųjų šalių lūkesčius, susijusius su leidimo naudoti priedą sąlygomis, šis reglamentas turėtų įsigalioti skubos tvarka;
                  
               
                     (9)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2021/422 priedas pakeičiamas šio reglamento priedu.
         
         
            2 straipsnis
            
               1.   Priede nurodytą preparatą ir premiksus, kurių sudėtyje yra šios medžiagos, kurie buvo pagaminti ir paženklinti iki 2021 m. gruodžio1 d. laikantis taisyklių, taikytų iki 2021 m. rugpjūčio 31 d., galima toliau tiekti rinkai, kol pasibaigs turimos atsargos.
            
            
               2.   Pašarines medžiagas ir kombinuotuosius pašarus, kurių sudėtyje yra 1 dalyje nurodyto preparato ir premiksų ir kurie pagaminti ir paženklinti iki 2022 m. rugpjūčio 31 d. laikantis taisyklių, taikytų iki 2021 m. rugpjūčio 31 d., galima toliau tiekti rinkai, kol pasibaigs turimos atsargos.
            
         
         
            3 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 27 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  2021 m. kovo 9 d. Komisijos įgyvendinimo reglamentas (ES) 2021/422 dėl leidimo naudoti Enterococcus faecium DSM 7134 preparatą kaip vištų dedeklių lesalų priedą (leidimo turėtoja – bendrovė „Lactosan GmbH & Co KG“) (OL L 83, 2021 3 10, p. 25).
         
            (3)  EFSA Journal 2020;18(11):6277.
      
      
         
            PRIEDAS
            
               
                           „Priedo identifikavimo numeris
                        
                        
                           Leidimo turėtojo pavadinimas
                        
                        
                           Priedas
                        
                        
                           Sudėtis, cheminė formulė, aprašymas, analizės metodas
                        
                        
                           Gyvūno rūšis arba kategorija
                        
                        
                           Didžiausias amžius
                        
                        
                           Mažiausias kiekis
                        
                        
                           Didžiausias kiekis
                        
                        
                           Mažiausias kiekis
                        
                        
                           Didžiausias kiekis
                        
                        
                           Kitos nuostatos
                        
                        
                           Leidimo galiojimo terminas
                        
                     
                           KSV kilograme visaverčio pašaro, kurio drėgnis yra 12 %
                        
                        
                           KSV/l geriamojo vandens
                        
                     
                           
                              Zootechninių priedų kategorija. Funkcinė grupė: žarnyno floros stabilizatoriai
                           
                        
                     
                           4b1841
                        
                        
                           „Lactosan GmbH & Co KG“
                        
                        
                           
                              Enterococcus faecium (DSM 7134)
                        
                        
                           
                              Priedo sudėtis
                           
                           
                              Enterococcus faecium (DSM 7134)
                           preparatas,
                           kurio sudėtyje yra ne mažiau kaip:
                           miltelių: 1 × 1010 KSV/g priedo,
                           granulių (mikrokapsulių): 1x1010
                           
                           KSV/g priedo.
                        
                        
                           Vištos dedeklės
                        
                        
                           –
                        
                        
                           1 × 109
                           
                        
                        
                           –
                        
                        
                           5 × 108
                           
                        
                        
                           –
                        
                        
                           
                                       1.
                                    
                                    
                                       Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                    
                                 
                                       2.
                                    
                                    
                                       Priedas gali būti naudojamas geriamajame vandenyje.
                                    
                                 
                                       3.
                                    
                                    
                                       Priedą naudojant geriamajame vandenyje turi būti užtikrinta, kad priedas visiškai vienodai pasiskirstytų.
                                    
                                 
                                       4.
                                    
                                    
                                       Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jeigu taikant šias procedūras ir priemones šios rizikos negalima išvengti arba sumažinti iki minimumo, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų ir odos apsaugos priemones.“
                                    
                                 
                        
                           
                              2031 3 30
                           
                        
                     
                           
                              Veikliosios medžiagos apibūdinimas
                           
                           Gyvybingos Enterococcus faecium (DSM 7134) ląstelės
                        
                     
                           
                              Analizės metodas
                               (1)
                           
                           Apskaičiavimas: paskleidimo ant plokštelės metodas naudojant tulžies eskulino azido agarą (EN 15788).
                           Identifikavimas: impulsinė lauko gelių elektroforezė (PFGE).
                        
                     
            
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.